**Ո Ր Ո Շ ՈՒ Մ**

**Կատարողական վարույթը կասեցնելու մասին**

 «12» 12.2018թ. ք. Գյումրի

Հարկադիր կատարումն ապահովող ծառայության Շիրակի մարզային բաժնի պետի տեղակալ, արդարադատության փոխգնդապետ՝ Ա. Բաբոյանս ուսումնասիրելով 18.08.2015թ վերսկսված թիվ 00527760 կատարողական վարույթի նյութերը.

ՊԱՐԶԵՑԻ

 Շիրակի մարզի ընդհանուր իրավասության դատարանի կողմից 17.06.2015թ. տրված թիվ ՇԴ/2312/02/14 կատարողական թերթի համաձայն պետք  Հերիքնազ Պետրոսի Սարգսյանից և Մելինե Աշոտի Ներսիսյանից հօգուտ «ԱԿԲԱ-ԿՐԵԴԻՏ ԱԳՐԻԿՈԼ ԲԱՆԿ» ՓԲ ընկերության համապարտության կարգով բռնագանձել 1.826.123 /մեկ միլիոն ութ հարյուր քսանվեց հազար հարյուր քսաներեք/ ՀՀ դրամ, որից 1.240.000 /մեկ միլիոն երկու հարյուր քառասուն հազար/ ՀՀ դրամը վարկի մայր գումարն է, 248000 /երկու հարյուր քառասունութ հազար/ ՀՀ դրամը կուտակված տոկոսագումարն է, իսկ 338123 /երեք հարյուր երեսունութ հազար հարյուր քսաներեք/ ՀՀ դրամը` տույժի գումարը: Վարկի մայր գումարի և հաշվարկված տոկոսագումարի` ընդհանուր 1.488.000 /մեկ միլիոն չորս հարյուր ութսունութ հազար/ ՀՀ դրամի նկատմամբ հաշվարկել և պատասխանողներ Հերիքնազ Պետրոսի Սարգսյանից և Մելինե Աշոտի Ներսիսյանից հօգուտ «ԱԿԲԱ-ԿՐԵԴԻՏ ԱԳՐԻԿՈԼ ԲԱՆԿ» ՓԲ ընկերության համապարտության կարգով բռնագանձել տույժ` ուշացման յուրաքանչյուր օրվա համար 0,4%-ի չափով` սկսած 21.08.2014թ.-ից մինչև պարտավորության փաստացի կատարման օրը ներառյալ: Պատասխանողներ Հերիքնազ Պետրոսի Սարգսյանից և Մելինե Աշոտի Ներսիսյանից հօգուտ «ԱԿԲԱ-ԿՐԵԴԻՏ ԱԳՐԻԿՈԼ ԲԱՆԿ» ՓԲ ընկերության համապարտության կարգով բռնագանձել 36522 /երեսունվեց հազար հինգ հարյուր քսաներկու/ ՀՀ դրամ` որպես հայցվորի կողմից կատարված դատական ծախսի փոխհատուցում:

 Ինչպես նաև բռնագանձել բռնագանձվող գումարի 5 տոկոսը՝ որպես կատարողական գործողությունների կատարման ծախս։

 27.11.2018թ-ին հարկադիր կատարումն ապահովող ծառայության Շիրակի մարզային բաժին է մուտքագրվել ոսկերիչ փորձագետի եզրակացությունը, որով պարտապանին պատկանող ոսկյա զարդերը գնահատվել են 903.400 ՀՀ դրամ:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

ՈՐՈՇԵՑԻ

 Կասեցնել 18.08.2015թ վերսկսված թիվ 00527760 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

***Որոշման պատճենն ուղարկել կողմերին.***

***Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:***

 *Բաժնի պետի տեղակալ Ա. Բաբոյան*